laion/Wikipedia-Exotic huggingface dataset:
ბორითის სავანის წმინდა გიორგის ეკლესია

ბორითის სავანის წმინდა გიორგის ეკლესია — ქართული ხუროთმოძღვრების ძეგლი საქართველოში, იმერეთის მხარის ხარაგაულის მუნიციპალიტეტში, სოფელ ბორითის სამხრეთ-აღმოსავლეთით, მდინარე ძირულის მარცხენა ნაპირზე, სასაფლაოზე. თარიღდება X საუკუნით, მოგვიანებით სამივე მხრიდან მინაშენით. ეკლესია ძირითად ნაგებია კარგად დამუშავებული ქვის კვადრებით კირის დუღაბზე, დასავლეთით ფასადის ქვედა ნაწილში გამოყენებულია დაუმუშავებელი ქვები.ეკლესიას ეტყობა გადაკეთების კვალი. გეგმაში ეკლესია მართკუთხაა, აღმოსავლეთით ნახევრად წრიული აბსიდით, რომლის სარკმლის ქვეშ თაღოვანი ნიშია, რომლის წინ დგას საკურთხევლის ქვა. ასევე ნიშებია ჩრდილოეთით ორი, ხოლო სამხრეთით ერთი. იატაკი ქვის ფილებით არის მოგებული, კამარა სხმულია ქარგილზე. ინტერიერი მთლიანად მოხატულია, მხატვრობას რესტავრაცია ჩაუტარდა სამიოდე წლის წინ. გარედან, სამხრეთიდან და დასავლეთიდან შესასვლელი არქიტრაულია, შიგნიდან კი თაღოვანი. სამხრეთის კედლის მთელს სიგრძეზე მიუყვება კარნიზი, რომლის ქვემოთ, შესასვლელის მარცხნივ შემორჩენილია მხატვრობის კვალი, ასევე სამხრეთის ფასადზე ზედა ნაწილში მე-20 საუკუნის 80-იან წლებში ჩატარდა მცირედი სარესტავრაციო სამუშაოები. დასავლეთის ფასადის ფრონტონის ზედა კუთხეში წყობაში ჩართულია ცხვრის ქანდაკაბა. დარბაზი ნათდებოდა სამხრეთის, დასავლეთისა და აღმოსავლეთის სარკმლებით. დასავლეთისა და სამხრეთის სარკმლები ვიწრო თაღოვანია, ხოლო აღმოსავლეთით, რომელიც ერთ ქვაშია ამოკვეთილი, ოვალური ფორმისაა. ცხვრის თავის ქანდაკება დასავლეთ ფასადზე ასომთავრული წარწერები ასომთავრული წარწერები ეკლესიის ფრესკები ეკლესიის ფრესკები ეკლესიის ფრესკები  კულტურული მემკვიდრეობის პორტალი, № 8657
ჰენრი ლანკასტერელი (1310-1361)

ჰენრი ლანკასტერელი (ინგლ. Henry of Lancaster), მეტსახელად ჰენრი გროსმონტელი (ინგლ. Henry of Grosmont; დ. 1310 — გ. 23 მარტი, 1361) — პლანტაგენეტთა დინასტიის წარმომადგენელი. ლანკასტერისა და ლეიცესტერის ჰერცოგი. ინგლისის მეფე ჰენრი IV-ის პაპა. ჰენრი დაიბადა 1310 წელს ინგლისში. იგი იყო ლანკასტერისა და ლეიცესტერის ერლ ჰენრი ლანკასტერელისა და მისი ცოლის, მაუდ ჩაუორთის უფროსი ვაჟი. მამის მხრიდან იგი ინგლისის მეფე ჰენრი III-ის შვილთაშვილი იყო. როგორც კი წამოიზარდა იგი აქტიურად ჩაება სხვადასხვა სამხედრო კამპანიაში. როგორც ჯვაროსანი, ჰენრი იბრძოდა პრუსიაში, როდოსსა და გრანადაში. მან ასევე თავი გამოიჩინა შოტლანდიაში ბრძოლისას. 1337 წელს სასტიკად დაამარცხა ფლანდრიის გრაფი. ამის შემდეგ ჰენრი აქტიურად ჩაება ასწლიან ომში, სადაც 1340 წელს მონაწილეობა მიიღო სლეის ბრძოლაში. ამის შემდეგ იგი შოტლანდიაში შეიჭრა, 1342 წელს კი ბრეტანში. 1343 წელს, რომის პაპმა კლემენტ VI-მ იგი თავის ელჩად მიავლინა ესპანეთში. 1345 წელს ჰენრი დაინიშნა სამეფო არმიის ლეიტენანტ-კაპიტნად, რის შემდეგაც აკვიტანიაში წავიდა საომრად. იგი ამავე წელს ბაიონში შეიჭრა 500 რაინდითა და 2,000 მშვილდოსნით, რის შემდეგაც ბორდოსაკენ დაიძრა და ფრანგები დაამარცხა ობეროშის ბრძოლაში. ამის შემდეგ მან კიდევ რამდენიმე ბრძოლა მოიგო მელანში, მონსეგურსა და რეოლში. 1346 წელს მან მოაოხრა პუატუ, ლუზინიანი, სენტონჟე, სენტი და სხვა მრავალი ქალაქი. 1347 წელს იგი კვლავ დაბრუნდა საფრანგეთში. გამოჩენილი სიმამაცისათვის მეფე ედუარდ III-მ მას ქალაქი ბერგერაკი აჩუქა. 1349 წელს ჰენრი ლანკასტერელი დაინიშნა გასკონიის ვიცე-რეგენტად. მიუხედავად ამისა, იგი ბრძოლას მაინც არ წყვეტდა. 1358 წელს, უინძორის სასახლეში ჩატარებულ სატურნირო შეჩიბრებაზე მან ფეხი სერიოზულად დაიზიანა. ამის მიუხედავად, იგი საფრანგეთში გადავიდა და 1359-1360 წლებში დაიკავა რეიმსი, სადაც აპირებდა, რომ ედუარდ III საფრანგეთის მეფედ ეკურთხებინა, მაგრამ არ დასცალდა და 1361 წელს იმსხვერპლა შავმა ჭირმა. ამან ფრანგებს ცოტა ამოსუნთქვის საშუალება მისცა, მაგრამ იგი მალევე ჩაანაცვლა ეგრედ წოდებულმა შავმა პრინცმა. Arnauld, E.J. (ed.) (1940). Le livre de seyntz medicines: The Unpublished Devotional Treatise of Henry of Lancaster. Oxford: Blackwell. Beltz, George Frederick (1841). Memorials of the Order of the Garter. London: William Pickering. Retrieved 27 October 2013. Brown, A. L.; Summerson, Henry (May 2006). "Henry IV (1366–1413)". Oxford Dictionary of National Biography (online ed.). Oxford University Press. doi:10.1093/ref:odnb/12951.(Subscription or UK public library membership required.) Fowler, Kenneth Alan (1969). The King's Lieutenant: Henry of Grosmont, First Duke of Lancaster, 1310–1361. London. ISBN 0-236-30812-2. McKisack, M. (1959). The Fourteenth Century: 1307–1399. Oxford: Oxford University Press. ISBN 0-19-821712-9. Ormrod, W. M. (2005). "Henry of Lancaster, first duke of Lancaster (c. 1310–1361)". Oxford Dictionary of National Biography (online). doi:10.1093/ref:odnb/12960. Prestwich, M.C. (2005). Plantagenet England: 1225–1360. Oxford: Oxford University Press. ISBN 0-19-822844-9.
ბზიფი

ბზიფი (აფხ. Бзыԥ, ისტორიული სახელწოდება — კაპოეტისწყალი) — მდინარე დასავლეთ საქართველოში, აფხაზეთის ავტონომიური რესპუბლიკის ტერიტორიაზე. სათავე აქვს კავკასიონის მთავარი წყალგამყოფი ქედის სამხრეთ კალთაზე, უღელტეხილ უღელტეხილ ადანგესთან. სიგრძე 110 კმ, აუზის ფართობი 1510 კმ². ზემო დინებაში ხეობა ვიწრო და ღრმაა. გამომუშავებულია ტექტონიკური რღვევის ხაზის გასწვრივ ქვედა იურულ თიხაფიქლებისა და ქვიშაქვებში, აგრეთვე ბაიოსის პორფირიტულ წყებაში. სოფელ ფსხუსთან ხეობა განიერდება და მდინარე იტოტება. ქვემოთ ხეობა ვიწრო, ზოგან კანიონისებრია, სოფელ ბზიფთან დაბლობზე გამოდის და ერთვის შავ ზღვას ბიჭვინთის კონცხთან. წყლის საშუალო წლიური ხარჯი შესართავთან 97 მ³/წმ. საზრდოობს წვიმის (37,2 %), მიწისქვეშა (32,2 %) და თოვლის (30,6 %) წყლით. წყალდიდობა გაყაფხულზე და ზაფხულის პირველ ნახევარშია, წყალმცირობა — ზამთარში. წყალმოვარდნა იცის ზაფხულსა და შემოდგომაზე. ბზიფის შენაკადებია ბავიუ და გეგა. მდინარე იუფშარის ზემო წელზე, რომელიც ბზიფის აუზს ეკუთვნის, მდებარეობს რიწის ტბა. ტბისკენ შავიზღვისპირა გზატკეცილიდან მიემართება საავტომობილო გზა, რომელიც ნაწილობრივ ბზიფის ხეობაში გადის. მდინარე ბზიფი არის პოპულარული ტრასა წყლის ტურიზმისთვის. აფხაზავა ი., ენციკლოპედია „საქართველო“, ტ. 1, თბ., 1997. — გვ. 422.
ურანის პენტაბრომიდი

ურანის პენტაბრომიდი — არაორგანული ნივთიერება, ქიმიური ფორმულით UBr5. შედგება ურანისა და ბრომისგან. არის მუქი ყავისფერი, ჰიგროსკოპული, კრისტალური მყარი მარილი. მიიღება ურანისა და ბრომის ურთიერთქმედებით: 2 U + 5 Br 2 ⟶ 2 UBr 5 {\displaystyle {\ce {2 U + 5 Br2 -> 2 UBr5}}} ↑ 1.0 1.1 Georg Brauer (Hrsg.), unter Mitarbeit von Marianne Baudler u. a.: Handbuch der Präparativen Anorganischen Chemie. 3., umgearbeitete Auflage. Band II, Ferdinand Enke, Stuttgart 1978, ISBN 3-432-87813-3, S. 1214.
ქლორიდი

ქლორიდი — ქლორის ანიონი (უარყოფითად დამუხტული იონი), ფორმულით Cl-. ის წარმოიქმნება, როდესაც ქლორის ატომი მიიღებს დამატებით ელექტრონს და დაიმუხტება უარყოფითად, მაგალითად ნატრიუმის ქლორიდის წყალში (პოლარულ გამხსნელში) გახსნისას. ქლორიდის მარილები, როგორიცაა ნატრიუმის ქლორიდი, წყალში კარგად ხსნადი ნივთიერებებია. ↑ Chloride ion - PubChem Public Chemical Database. The PubChem Project. National Center for Biotechnology Information. ↑ Zumdahl, Steven S. (2009). Chemical Principles 6th Ed.. Houghton Mifflin Company, გვ. A21. ISBN 0-618-94690-X.  ↑ Green, John, and Sadru Damji. "Chapter 3." Chemistry. Camberwell, Vic.: IBID, 2001. Print.
იოდიდი

იოდიდი — იოდის ანიონი (უარყოფითად დამუხტული იონი), ფორმულით I-. მისი ჟანგვის ხარისხი −1-ის ტოლია. იოდიდი ყოველდღიურ ცხოვრებაში გამოიყენება იოდიზირებულ მარილში, როგორც მარილის დანამატად, ვინაიდან მისი ნაკლებობა ორგანიზმში იწვევს გონებრივ ჩამორჩენას. ↑ Iodide - PubChem Public Chemical Database. The PubChem Project. National Center for Biotechnology Information. ↑ Greenwood, Norman N.; Earnshaw, Alan (1997). Chemistry of the Elements (2nd ed.). Butterworth-Heinemann. ISBN 978-0-08-037941-8. ↑ McNeil, Donald G. Jr (2006-12-16). „In Raising the World’s I.Q., the Secret’s in the Salt“. New York Times. ციტირების თარიღი: 2008-12-04.
სეფარადი (ლენქორანი)

სეფარადი (აზერ. Separadi) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 3,173 კაცი. სეფარადი GEOnet სახელების სერვერზე
მირელა კუმბარო

მირელა კუმბარო ფურჯი (დ. 4 მარტი, 1966 ტირანა) — ალბანელი პოლიტიკოსი ქალი. დაინიშნა ალბანეთის კულტურის მინისტრი 2013 წლიდან. 1988 წელს დაასრულა ტირანას უნივერსიტეტის უცხო ენების ფაკულტეტი. ეწევა თარჯიმნის, გამომცემლის და საერთაშორისო ექსპერტის საქმიანობას საერთაშორისო კულტურული პროექტებისა და საუნივერსიტეტო კვლევითი პროგრამების სფეროში, რომელთაც ატარებენ საერთაშორისო ორგანიზაციები, როგორიცაა ევროკავშირი და ფრანკოფონია. 2012 წლიდან ტირანის უნივერსიტეტის ასოცირებული პროფესორია. 2009 წელს ამავე უნივერსიტეტში დაიცვა მეცნიერებათა დოქტორის დისერტაცია თარგმნათმცოდნეობის სფეროში. 1994 წელს პარიზის სორბონის უნივერსიტეტში მიენიჭა მაგისტრის ხარისხი თარგმნისა და კულტურათაშორისი ურთიერთობების სფეროში. 2017 წლის არჩევნებში ალბანეთის პარლამენტის მანდატი მოიპოვა გიროკასტრის ოლქიდან. ↑ Archived copy. დაარქივებულია ორიგინალიდან — 2014-01-11. ციტირების თარიღი: 2014-01-11. ↑ Archived copy. დაარქივებულია ორიგინალიდან — 2014-01-11. ციტირების თარიღი: 2014-01-11. CIA: Chiefs of State and Cabinet Members of Foreign Governments list. Updated December 6, 2013 ↑ Mirela Kumbaro. დაარქივებულია ორიგინალიდან — 2014-04-10. ციტირების თარიღი: 9 ივლისი, 2017.
ჯონი რეპი

ჯონ ნიკოლას რეპი (ნიდერლ. John Nicholaas Rep; დ. 25 ნოემბერი, 1951, ზაანდამი, ნიდერლანდები) — ნიდერლანდელი ფეხბურთელი, თავდამსხმელი. ფეხბურთის გულშემატკივრებში უფრო ცნობილია როგორც ჯონი რეპი. 1974 და 1978 წლების მსოფლიოს ვიცე-ჩემპიონი ნიდერლანდების ეროვნული ნაკრების შემადგენლობაში. სათამაშო კარიერის დასრულების შემდეგ მუშაობდა საფეხბურთო მწვრთნელად. საკლუბო დონეზე სხვადასხვა დროს იცავდა ნიდერლანდური, ესპანური და ფრანგული საფეხბურთო კლუბების: ამსტერდამის „აიაქსის“, „ვალენსიას“, „ბასტიას“, „სენტ-ეტიენის“ „პეკ ზვოლეს“, „ფეიენოორდისა“ და „ჰაარლემის“ ღირსებას. 1973–1981 წლებში ნიდერლანდების ეროვნული ნაკრების ღირსებას იცავს, რომლის შემადგენლობაში 42 შეხვედრას ატარებს და 12 ბურთი გააქვს. ჯონი რეპმა მსოფლიო ჩემპიონატების 14 შეხვედრაში მიიღო მონაწილეობა და 7 ბურთი გაიტანა. აიაქსი ერედივიზია: 1971–72, 1972–73 ნიდერლანდების თასი: 1972 ევროპის ჩემპიონთა თასი: 1971–72, 1972–73 უეფა-ს სუპერთასი: 1972, 1973 საკონტინენტთაშორისო თასი: 1972 ბასტია უეფა-ს თასის ფინალისტი: 1978 სენტ-ეტიენი საფრანგეთის ჩემპიონატი ჩემპიონი: 1980–81 ვიცე-ჩემპიონი: 1981–82 ბრინჯაოს პრიზიორი: 1979–80 საფრანგეთის თასი ფინალისტი: 1980–81, 1981–82 ფეიენოორდი ერედივიზიის ბრინჯაოს პრიზიორი: 1985, 1986 ნიდერლანდები მსოფლიო ჩემპიონატი ვიცე-ჩემპიონი: 1974, 1978 ევროპის ჩემპიონატი ბრინჯაოს პრიზიორი: 1976 საფრანგეთის ჩემპიონატის საუკეთესო უცხოელი ფეხბურთელი: 1978 გოდუაძე, ლაშა (2010). მსოფლიო თასის ისტორია (1930–2010). თბ.: გაზეთი „მსოფლიო სპორტი“.  Glanville, Brian (2018). The Story of the World Cup. London: Faber.  ISBN 9780571325566 ვიკისაწყობში არის გვერდი თემაზე: ჯონი რეპი ჯონი რეპი — 45football.com ჯონი რეპი — Anciens Verts ჯონი რეპი — BDFutbol ჯონი რეპი — FIFA.com ჯონი რეპი — Footballdatabase.eu ჯონი რეპი — Getty Images ჯონი რეპი — National-Football-Teams.com ჯონი რეპი — Transfermarkt ჯონი რეპი — Voetbalstats.nl ჯონი რეპი — WorldFootball.net ჯონი რეპი „აიაქსის“ შემადგენლობაში — Alamy ჯონი რეპი ნიდერლანდების ეროვნულ ნაკრებში — Alamy ჯონი რეპის სანაკრებო სტატისტიკა — Association of Football Statisticians ↑ Johnny Rep წაკითხვის თარიღი: 27 ოქტომბერი, 2019. ↑ Johnny Rep in the World Cups წაკითხვის თარიღი: 27 ოქტომბერი, 2019. ↑ 1978 FIFA World Cup Argentina ™. The 1978 FIFA World Cup, the 11th staging of the FIFA World Cup, quadrennial international football world championship tournament, was held in Argentina between 1 and 25 June. The Cup was won by the Argentine hosts, who defeated the Netherlands 3–1 in the final, after extra time. წაკითხვის თარიღი: 27 ოქტომბერი, 2019.
ზემაკური

ზემაკური, ზებეყური — მთა საქართველოში, მცხეთა-მთიანეთის მხარის ახალგორის მუნიციპალიტეტში. მდებარეობს ხარულის ქედზე. სიმაღლე ზღვის დონიდან 2119,4 მ. მოხსენიებულია ვახუშტი ბატონიშვილის „აღწერა სამეფოსა საქართველოსაში“: ზემაკური GeoNames-ის გეოგრაფიულ მონაცემთა ბაზაზე ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 72. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 44. ↑ ელერდაშვილი ა., ზემაკური // უნივერსალური ენციკლოპედიური ლექსიკონი : [3 ტომად], 1-ლი გამოც., თბ.: ფანტაზია, 2006. ↑ საბჭოთა ტოპოგრაფიული რუკა K-38-65. ლენინგორი
ტახტა

ტახტა, თოხთა — მთა საქართველოში, მცხეთა-მთიანეთის მხარის დუშეთისა და ახალგორის მუნიციპალიტეტების ადმინისტრაციულ საზღვარზე. მდებარეობს მაღრან-დვალეთის კავკასიონზე. სიმაღლე ზღვის დონიდან 2439,3 მ (ან 2444 მ). აგებულია ზედაცარცული თიხაფიქლებით, ქვიშაქვებითა და კონგლომერატებით. კონუსური ფორმისაა. შემოსილია სუბალპური მცენარეულობით. ტახტა GeoNames-ის გეოგრაფიულ მონაცემთა ბაზაზე ↑ 1.0 1.1 ელერდაშვილი ა., ტახტა // უნივერსალური ენციკლოპედიური ლექსიკონი : [3 ტომად], 1-ლი გამოც., თბ.: ფანტაზია, 2006. ↑ საბჭოთა ტოპოგრაფიული რუკა K-38-65. ლენინგორი ↑ ნემანიშვილი ს., ქართული საბჭოთა ენციკლოპედია, ტ. 9, თბ., 1985. — გვ. 671.
თოხთა (მრავალმნიშვნელოვანი)

თოხთა შეიძლება აღნიშნავდეს: თოხთა — სოფელი ახალგორის მუნიციპალიტეტში; თოხთა — მთა ახალგორისა და დუშეთის მუნიციპალიტეტების საზღვარზე.
გიორგი ვადაჭკორია

გიორგი ვადაჭკორია (დ. 8 ივნისი, 1977) — ქართველი საფეხბურთო მსაჯი. სამსაჯო კარიერა დაიწყო 2010 წელს. ნამსაჯი აქვს 214 შეხვედრა. იმსაჯა 2018 წლის საქართველოს საფეხბურთო სუპერთასის ფინალი. ევროტურნირებზე ნამსაჯი აქვს 10 შეხვედრა. მატჩი: 214 ყვითელი ბარათი(ები): 750 წითელი ბარათი(ები): 18 დანიშნული პენალტები: 57 გიორგი ვადაჭკორია — Transfermarkt
ჯამსეტი ტატა

ჯამსეტი ტატა (ინგლ. Jamsetji Nasarwanji Tata, ჰინ. जमशेदजी टाटा; დ. 3 მარტი, 1839; ნავსარი, ბრიტანეთის ინდოეთი – გ. 19 მაისი, 1904; ბად-ნაუჰეიმი, პრუსიის სამეფო) — ინდოელი პიონერი ინდუსტრიალისტი. ინდოეთის უდიდესი კონგლომერატული კომპანია Tata Group-ის დამფუძნებელი. დაიბადა ნავსარიში, ზოროასტრულ ოჯახში. R. M. Lala (1 May 2006). For the Love of India: The Life and Times of Jamsetji Tata. Penguin Books India. ISBN 978-0-14-306206-6.  Dinshaw Edulji Wacha (1915). The Life and Life Work of J. N. Tata: With a Portrait. Madras. n ვიკისაწყობში არის გვერდი თემაზე: ჯამსეტი ტატა TataGroup/Jamsetji official biography webpage დაარქივებული 2018-10-14 საიტზე Wayback Machine. "Jamsetji Tata: A Profile" დაარქივებული 2014-12-08 საიტზე Wayback Machine. "Jamsetji Nusserwanji Tata A Centenary Tribute"
მიდაგრაბინი

მიდაგრაბინი (რუს. Мидаграбин) — ხეობის ტიპის მყინვარი რუსეთში, ჩრდილოეთ ოსეთში. გაწოლილია ცენტრალურ კავკასიონზე, ხოხის ქედის ჩრდილო კალთაზე. იწყება მწვერვალ ჯიმარის ჩრდილო-დასავლეთ კალთიდან, ზღვის დონიდან 4200 მ სიმაღლეზე. მყინვარის ბოლო 2950 მ სიმაღლეზეა. თოვლის ხაზის სიმაღლეა 3700 მ. სიგრძე 7,8 კმ, ფართობი 9,2 კმ². მყინვარის ბოლოდან სათავეს იღებს მდინარე გიზელდონის ერთ-ერთი მდგენელი მიდაგრაბინდონი. ↑ Lednik Midagrabin Retreat, Caucasus, Russia ↑ Кавказ (ледниковая система) ледники и снежники
ზემო ყური

ზემო ყური — სოფელი აღმოსავლეთ საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის წინაგრის თემში. მდებარეობს ტირიფონის ვაკეზე (შიდა ქართლის ვაკის ჩრდილოეთ ნაწილი). ზღვის დონიდან 880–900 მ, ახალგორიდან 100 კმ, კასპიდან (უახლოესი რკინიგზის სადგური) 28 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. რუსეთის იმპერიის შემადგენლობაში ყოფნის დროს შედიოდა თბილისის გუბერნიის გორის მაზრის მეჯვრისხევის მონაკვეთში. საქართველოს სსრ ადმინისტრაციული დაყოფით — სამხრეთ ოსეთის ავტონომიური ოლქის ლენინგორის რაიონის წინაგრის სოფსაბჭოში. ქართულ-ოსური კონფლიქტის დაწყების შემდეგ, 1992 წლიდან, სოფელს ვერ აკონტროლებდა საქართველოს ცენტრალური ხელისუფლება. 2008 წლის აგვისტოს ომის შემდეგ ოკუპირებულია რუსეთის ფედერაციის მიერ და დე ფაქტოდ შედის არაღიარებული ე. წ. „სამხრეთ ოსეთის რესპუბლიკის“ ლენინგორის რაიონის შემადგენლობაში. 1908 წელს სოფელში ცხოვრობდა 125 კაცი (უმრავლესობა ოსი), 1911 წელს — 133 კაცი (ოსები). 1926 წლის აღწერით (ამ დროს შედიოდა „წინა-კარის“ (დღ. წინაგარი) სოფსაბჭოში) ზემო ყურში დასახლებული იყო 25 კომლი და 165 კაცი (ოსი — 100 %). 1959 წელს (ამ დროს შედიოდა წინაგრის სოფსაბჭოში) სოფელში ცხოვრობდა 116 კაცი, რომელთაგან უმრავლესობა იყო ოსი. 1989 წლის მოსახლეობის სრულიად საკავშირო აღწერის მიხედვით ზემო ყურში 97 მცხოვრები იყო. დე ფაქტო სამხრეთ ოსეთის მიერ 2015 წელს ჩატარებულ აღწერაში ცალკე სოფლად შესული არ არის. ზემო ყური GeoNames-ის გეოგრაფიულ მონაცემთა ბაზაზე ზემო ყური GEOnet სახელების სერვერზე ზემო ყური — Wikimapia ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 45. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 74. ↑ ელერდაშვილი ა., ზემო ყური // უნივერსალური ენციკლოპედიური ლექსიკონი: [3 ტომად], 1-ლი გამოც., თბ.: ფანტაზია, 2006. ↑ 4.0 4.1 4.2 ენციკლოპედია „საქართველო“, ტ. 3, თბ., 2014. — გვ. 352. ↑ ახალგორის მუნიციპალიტეტის საკრებულოს დადგენილება №28. matsne.gov.ge (26 დეკემბერი, 2014). ციტირების თარიღი: 29 სექტემბერი, 2019. ↑ ქართული საბჭოთა ენციკლოპედია, ტ. 4, თბ., 1979. — გვ. 511. ↑ 7.0 7.1 Кавказский календарь на 1912 годъ ↑ 8.0 8.1 Кавказский календарь на 1910 годъ ↑ სეპარატისტული რეჟიმების მიერ მიტაცებული და რუსეთის ფედერაციის მიერ ოკუპირებული საქართველოს ტერიტორიები. დაარქივებულია ორიგინალიდან — 2019-09-29. ციტირების თარიღი: 2019-09-30. ↑ რუსეთის ფედერაციის მიერ საქართველოს ტერიტორიების ოკუპაციის შესახებ. matsne.gov.ge (28 აგვისტო, 2008). ციტირების თარიღი: 20 აგვისტო, 2019. ↑ მოსახლეობის 1926 წლის აღწერა, გვ. 186 ↑ ლენინგორის რაიონის სოფლები, 1959 წ. (რუსული)
ფთორიდი

ფთორიდი — ფთორის ანიონი (უარყოფითად დამუხტული იონი). ფორმულა F- (ასევე წერენ როგორც [F]-). მისი მარილების უმეტესობა თეთრი ან უფეროა, აქვთ მწარე გემო და არ აქვთ სუნი. ფთორიდებს გააჩნიათ სუსტი ტუტე თვისებები, წყალში ნაწილობრივ დისოცირდებიან, კონცენტრირებული ფთორიდი კოროზიულია და კანზე მოხვედრისას იწვევს მის დაზიანებას. ↑ Fluorides – PubChem Public Chemical Database. The PubChem Project. National Center for Biotechnology Information. ↑ ფთორიდის ანიონი
დებედა

დებედა (სომხ. Դեբեդ [დებედ]), ბერდუჯი, საგიმი — მდინარე საქართველოსა და სომხეთში. სათავეს იღებს სომხეთში, ლორეს პროვინციაში, ჯავახეთის ქედის სამხრეთ-აღმოსავლეთ კალთაზე, ზღვის დონიდან 2090 მ სიმაღლეზე, მდინარეების — ფამბაკისა და ძორაგეტის გაერთიანების შედეგად. საქართველოს ტერიტორიაზე მარნეულის მუნიციპალიტეტის სოფელ სადახლოს მიდამოებში გამოდის და მარჯვნიდან ერთვის მდინარე ხრამს. სიგრძე 178 კმ, აუზის ფართობი 4,1 ათ. კმ². წყალდიდობა იცის გაზაფხულზე, წყალმცირეა ზამთარსა და შემოდგომაზე. საშუალი წლიური ხარჯი სოფ. სადახლოსთან 29,7 მ³/წმ. იყენებენ სარწყავად. დებედიდან გაყვანილია ლამბალოს, სადახლოს და სხვა არხები. ვახუშტი ბატონიშვილი მდინარე დებედას ასე აღწერს: ვიკისაწყობში არის გვერდი თემაზე: დებედა ენციკლოპედია „საქართველო“, ტ. 2, თბ., 2012. — გვ. 345. ↑ ვახუშტი, „საქართველოს გეოგრაფია“, ტფილისი, 1904 წ., გვ. 40
სუ-24

სუხოი სუ-24 იყო საბჭოთა კავშირის უძლიერესი ნებიერმიერი ამინდის თავდაცვითი და მოიერიშე საბრძოლო თვითმფრინავი 1970-იან და 1980-იან წლებში. ითვლებოდა, რომ იგი აწყობილი იყო ამერიკული F-111 „Aardvark“-ის ტექნოლოგიის საფუძველზე, რომელიც საბჭოელებმა ვიეტნამის ომში შპიონაჟით მოიპოვეს. ორადგილიანი, ორძრავიანი თვითმფრინავი აღჭურვილი იყო სსრკ-ის პირველი ინტეგრირებული ციფრული სანავიგაციო/თავდასხმის სისტემით. მრავალ ასპექტში სუ-24-ის კონფიგურაცია მსგავსია F-111-ის. ის დღემდე რჩება გამოყენებაში რუსეთის საჰაერო ძალებში და რამდენიმე ექსპორტიორ ქვეყანაში.
საფნაქერანი

საფნაქერანი (აზერ. Səpnəkəran) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 1,481 კაცი. საფნაქერანი GEOnet სახელების სერვერზე
ოლაფ ტონი

ოლაფ ტონი (გერმ. Olaf Thon; დ. 1 მაისი 1966, გელზენკირხენი, ჩრდ. რაინ-ვესტფალია, გფრ) — გერმანელი ფეხბურთელი. თამაშობდა მცველისა და ნახევარმცველის პოზიციაზე. 1986 წლის მსოფლიოს ვიცე-ჩემპიონი და 1990 წლის მსოფლიო ჩემპიონი გფრ-ს ეროვნული ნაკრების შემადგენლობაში. 1988 წლის დასავლეთ გერმანიის ევროპის ჩემპიონატისა და 1998 წლის საფრანგეთის მსოფლიო ჩემპიონატის მონაწილე. 1984–1990 წლებში ჯერ გფრ-ს ეროვნული ნაკრების, ხოლო შემდეგ, 1992–1998 წლებში გერმანიის ეროვნული ნაკრების ღირსებას იცავს, რომელთა შემადგენლობაში საერთო ჯამში 52 შეხვედრას ატარებს და 3 ბურთი გააქვს. ოლაფ ტონმა მსოფლიო ჩემპიონატების 5 შეხვედრაში მიიღო მონაწილეობა. შალკე 04 უეფა-ს თასი თასის მფლობელი: 1996–97 გერმანიის თასი თასის მფლობელი: 2000–01, 2001–02 გერმანიის ლიგის თასი ფინალისტი: 2001 ბაიერნი გერმანიის ბუნდესლიგა ჩემპიონი: 1988–89, 1989–90, 1993–94 ვიცე-ჩემპიონი: 1990–91, 1992–93 გერმანიის სუპერთასი თასის მფლობელი: 1990 გფრ მსოფლიო ჩემპიონატი ვიცე-ჩემპიონი: 1986 ჩემპიონი: 1990 ვიკისაწყობში არის გვერდი თემაზე: ოლაფ ტონი ↑ ქართულ სპორტულ მედიაში წლების განმავლობაში დამკვიდრებული იყო და დღემდე გამოიყენება მისი გვარის ეს ვარიანტი — ტონი, თუმცა მისი მართებული ფორმაა — თონი. შდრ. ლო-თ-არ მა-თ-ეუსი (გერმ. Lo-th-ar Mat-th-äus), თომას ბერთოლდი (გერმ. Th-omas Ber-th-old) — ოლაფ თ-ონი (გერმ. Olaf Th-on). ↑ Nachgefragt bei Olaf Thon German. Reviersport (17 დეკემბერი, 2009). ციტირების თარიღი: 1 ოქტომბერი, 2019. ↑ Olaf Thon წაკითხვის თარიღი: 27 ოქტომბერი, 2019. ↑ Olaf Thon in the World Cups წაკითხვის თარიღი: 1 ოქტომბერი, 2019.
მოლიბდენის დიბრომიდი

მოლიბდენის დიბრომიდი — არაორგანული ქიმიური ნივთიერება. მისი ფორმულაა MoBr2. მოლიბდენის დიბრომიდი მიიღება მოლიბდენ (II)-ის ქლორიდის ლითიუმის ბრომიდთან რეაქციით. [ M o 6 C l 8 ] C l 4 + 12   L i B r ⟶ [ M o 6 B r 8 ] B r 4 + 12   L i C l {\displaystyle \mathrm {[Mo_{6}Cl_{8}]Cl_{4}+12\ LiBr\longrightarrow [Mo_{6}Br_{8}]Br_{4}+12\ LiCl} } Momlybdenum dibromide at Web Elements(ინგლისური) ↑ 1.0 1.1 Dale L. Perry: Handbook of Inorganic Compounds, Second Edition. Taylor & Francis, 2011, ISBN 1-4398-1462-7, S. 279 (eingeschränkte Vorschau in der Google-Buchsuche). ↑ Georg Brauer (Hrsg.) u. a.: Handbuch der Präparativen Anorganischen Chemie. 3., umgearbeitete Auflage. Band III, Ferdinand Enke, Stuttgart 1981, ISBN 3-432-87823-0, S. 1536.
კარაოკე

კარაოკე (იაპონ. カラオケ, სიტყვებისგან კარა, ცარიელი და ოკესუტორა, ორკესტრი) — გართობის ფორმა, რომლის დროსაც მოყვარული მომღერლები მღერიან მუსიკალური ჩანაწერის (ფონოგრამის) თანხლებით და მიკროფონის გამოყენებით. მუსიკა ხშირად პოპულარული პოპ სიმღერაა, სადაც ორიგინალური მომღერლის ხმა ამოღებულია, ან ჩაწეულია. სიმღერის ტექსტი ჩვეულებრივ ვიდეო ეკრანზე ჩნდება სიმღერის გასაადვილებლად, მოძრავი სიმბოლოების ან ცვალებადი ფერების თანხლებით. ვიკისაწყობში არის გვერდი თემაზე: კარაოკე კარაოკე საიტზე Curlie
კურო (მრავალმნიშვნელოვანი)

კურო შეიძლება აღნიშნავდეს: კურო — მამალი მსხვილრქოსანი საქონელი კურო — ზოდიაქოს ერთ-ერთი თანავარსკვლავედი კურო — ასტროლოგიური ნიშანი
Electrolux

Electrolux (შვედ. ɛ²lɛkːtrʊˌlɵks) — ტრანსნაციონალური შვედური საყოფაცხოვრებო ელექტრო ტექნიკის მწარმოებელი კომპანია. დაარსდა 1919 წელს სტოკჰოლმში, აქვე მდებარეობს კომპანიის შტაბ-ბინა. კომპანია Electrolux ერთ-ერთი უმსხვილესი საოჯახო ტექნიკისა და მტვერსასრუტების მწარმოებელი კომპანიაა, რომელიც გაყიდული ერთეულების მიხედვით, მსოფლიოში სიდიდით მეორე კომპანიას წარმოადგენს Whirlpool–ის შემდეგ. Electrolux წარმოადგენს ორი კომპანიის გაერთიანებას — Lux AB და Svenska Elektron AB, რომელიც ცნობილი იყო მტვერსასრუტების წარმოებით. Electrolux-ის წარმოშობა მჭიდროდ არის დაკავშირებული სწორედ მტვერსასრუტებთან, თუმცა დღეს კომპანია ასევე მსხვილ საოჯახო ტექნიკას ქმნის. Electrolux-ის ამჟამინდელი საერთაშორისო დევიზია „Shape living for the Better“, წარსულში კი — „Thinking of you“ იყო. კომპანიამ, 1960-იან წლებში, დიდი ბრიტანეთის ბაზარზე მტვერსასრუტების გაყიდვებში წარმატება მოიპოვა დევიზით „Nothing sucks like an Electrolux“. ↑ 1.0 1.1 1.2 1.3 Annual Report 2016 (PDF) გვ. 62, 75, 85. AB Electrolux. ↑ Major Appliances Millionaires Club - new 2010 company rankings. euromonitor.com. Euromonitor International (December 3, 2010). დაარქივებულია ორიგინალიდან — 12 მაისი 2014. ციტირების თარიღი: 9 May 2014. ↑ Gantz, Carroll (2012). The Vacuum Cleaner: A History. McFarland. ISBN 9780786465521.  ↑ Vac from the Sea. Electrolux.se (2011-12-10). დაარქივებულია ორიგინალიდან — 2013-05-07. ციტირების თარიღი: 2013-05-07.
კირჩხიბი (მრავალმნიშვნელოვანი)

სიტყვას „კირჩხიბი“ რამდენიმე მნიშვნელობა აქვს: კირჩხიბი — ზოდიაქოს ერთ-ერთი თანავარსკვლავედი კირჩხიბი — ასტროლოგიური ნიშანი
კურდღელი

კურდღელი (ლათ. Lepus) — ძუძუმწოვართა გვარი კურდღლისებრთა ოჯახისა. ცნობილია 30-მდე სახეობა. მათი სხეულის სიგრძეა 44–47 სმ, მასა 5 კგ-მდე. ყურები დინგზე გრძელი აქვთ. უკანა კიდურები სიგრძით წინას მნიშვნელოვნად აღემატება. ბეწვი ხშირი და რბილია. გავრცელებული არიან ევრაზიაში, აფრიკაში, ჩრდილოეთ და ცენტრალურ ამერიკაში. საქართველოში გვხვდება რუხი კურდღელი (Lepus europaeus). კურდღელთა უმრვლესობა ღია ბალახოვან ვაკეებზე ბინადრობს, რამდენიმე სახეობა — ანთროპოგენულ ლანდშაფტებსა და ტყეებში. ახასიათებთ რიცხოვნობის მნიშვნელოვანი ცვალებადობა. გადააქვთ ინფექციური დაავადებები (ტულარემია, ტაქსოპლაზმოზი და სხვ.). Щипанов Н. А. Зайцы // Большая российская энциклопедия. т. 10. — М., 2008. — стр. 183. ↑ hare — ინგლისურ-ქართული ბიოლოგიური ლექსიკონი. ↑ ავალიანი რ., ქართული საბჭოთა ენციკლოპედია, ტ. 6, თბ., 1983. — გვ. 80.